Baie swaarvervoer, vliegboot
Howard Hughes (Glenn E. Odekirk)
Henry J. Kaiser (slegs die konsep)
2 November 1947, gestoor tot 5 April 1976
Projek gekanselleer, museumstuk
Die Hughes H-4 Hercules is 'n prototipe swaarvervoervliegtuig wat deur die Hughes Aircraft-maatskappy ontwerp en gebou is. Die vliegtuig het sy eerste en enigste vlug in 1947 onderneem. As gevolg van hulpbronbeperkings tydens die Tweede Wêreldoorlog, is die vliegtuig uit hout gebou; sy kritici het ook na hom as die "Spruce Goose" ("Spargans") verwys. Die Hercules is die grootste vliegboot wat ooit gebou is en het die grootste vlerkspanning en hoogte van enige vliegtuig in die geskiedenis. Die vliegtuig het behoue gebly en word in goeie toestand in die Evergreen Lugvaartmuseum bewaar.
Die neusgedeelte van die H-4.
Die H-4 is byna geheel en al uit gelamineerde berkehout gebou, met slegs klein hoeveelhede esdoring, populier, balsahout, en sparhout gebou; ten spyte daarvan dat die bynaam op sparhout dui. Die "Duramold"-proses , 'n vorm van samestellingstegnologie, is gebruik in die lamelhoutkonstruksie. Die vliegtuig is as 'n tegnologiese tour de force beskou: die projek het vliegbote ('n tegnologie wat binnekort uitgedien sou wees) byeengebring met 'n kolossale vliegraam wat werklik vindingryke ingenieursinnovasies geverg het. Op die ou einde was die projek egter 'n duur, vernederende mislukking en teen die einde van die oorlog is dit gekanselleer.
3 Aankoop en bewaring deur die Evergreen Lugvaartmuseum
Vergelyking in grootte met ander reuse vliegtuie insluitend die Airbus A380, die Antonov An-225 en die Boeing 747-8 Intercontinental
Die linkervlerk met vier van die agt motore van die HK-1
Nabyskoot van die vier linker-vlerkgemonteerde motore van die HK-1
In 1942 moes die VSA se Oorlogsdepartement materiaal en personeel na die Verenigde Koninkryk vervoer. Geallieerde skeepvaart in die Atlantiese Oseaan het swaar verliese gelei aan Duitse duikbote wat 'n behoefte laat ontstaan het vir 'n vliegtuig wat die Atlantiese Oseaan met 'n groot vrag kon oorkruis.[verwysing benodig]
Die vliegtuig was die geesteskind van Henry J. Kaiser wat die Liberty shipsprogram gelei het. Hy het met vliegtuigontwerper